

 OGRES NOVADA PAŠVALDĪBA

Brīvības iela 33, Ogre, Ogres nov., LV-5001

Reģ.Nr.90000024455, Tālr.: 650-71160, fakss: 650-71161, e-pasts: ogredome@ogresnovads.lv

## APSTIPRINĀTS

ar Ogres novada domes 20.12.2012. sēdes lēmumu (protokols Nr.13; 31.§)

Ar Ogres novada pašvaldības domes 12.11.2015. sēdes lēmuma (protokols Nr.18; 43.§) grozījumiem

Ar Ogres novada pašvaldības domes 21.12.2017. sēdes lēmuma (protokols Nr.16; 30.§) grozījumiem

OGRES SĀKUMSKOLAS

NOLIKUMS

Ogrē

Izdots saskaņā ar

Izglītības likuma 22.panta pirmo daļu,

Vispārējās izglītības likuma 8.,9., 10. pantu,

Valsts pārvaldes iekārtas likuma 28. pantu un

likuma ‘Par pašvaldībām” 21.panta pirmās daļas 8.punktu

Ogres sākumskola

Reģ. Nr.4311900200

Juridiskā adrese: Meža pr. 14/1, Ogre, Ogres novads, LV-5001

Dibinātājs: Ogres novada dome

Juridiskā adrese: Brīvības iela 33, Ogre, Ogres novads, LV-5001

1. **Vispārīgie noteikumi**
	1. Ogres sākumskola (turpmāk tekstā – skola) ir Ogres novada domes dibināta Ogres novada pašvaldības vispārējās izglītības iestāde, kura īsteno pamatizglītības pirmā posma izglītības programmas 1.-6.klasei.
	2. Skolas darbības tiesiskais pamats ir Izglītības likums, Vispārējās izglītības likums, citi likumi un normatīvie akti, kā arī Ogres novada domes apstiprināts skolas nolikums.
	3. Skolas atrodas Ogres novada pašvaldības padotībā. Izglītības procesa uzraudzību, analizējot tā kvalitāti un sniedzot metodisko palīdzību, veic Ogres novada pašvaldības Izglītības un sporta pārvalde.
	4. Skola ir Ogres novada pašvaldības izveidota iestāde, tai ir budžets, kuru apstiprina Ogres novada dome, sava simbolika, zīmogi ar mazā valsts ģerboņa un Ogres novada ģerboņa attēlu, spiedogi, kā arī noteikta parauga veidlapas.
	5. Mācības skolā notiek valsts valodā.
2. **Skolas darbības mērķi, pamatvirzieni un uzdevumi**
	1. Skola nodrošina izglītojamos ar sabiedriskajai un personiskajai dzīvei nepieciešamajām pamatzināšanām un pamatprasmēm.
	2. Skola garantē pamatizglītības pirmā posma izglītības programmu apguves iespējas, lai sagatavotu izglītojamos tālākizglītībai otrā posma pamatizglītības apguvei, mācībām ģimnāzijā.
	3. Skola nodrošina valsts pamatizglītības standartā definēto pamatizglītības mērķu sasniegšanu izglītojamajiem, kuriem noteiktu mācību rezultātu sasniegšanai nepieciešams ilgāks laiks un lielāka palīdzība.

2.3.1  Nodrošina izglītojamā tikumisko audzināšanu, kas atbilst LR Satversmē ietvertajām aizsargātajām vērtībām.

*(Ogres novada pašvaldības domes 12.11.2015. sēdes lēmuma (protokols Nr.18; 43.§) redakcijā – stājas spēkā 13.11.2015.)*

* 1. Skola sniedz dienesta viesnīcas pakalpojumus.
1. **Skolas struktūra**
	1. Skola ir no 1. līdz 6.klasei.
	2. Skolā ir bibliotēka, kura darbojas saskaņā ar reglamentu, ko izdod direktors.
	3. Skolai ir dienesta viesnīca, kura darbojas saskaņā ar reglamentu, ko izdod direktors.
	4. Skolā darbojas padome, izglītojamo pašpārvalde, pedagoģiskā padome, metodiskās komisijas.
2. **Izglītības programmas**
	1. Skola īsteno vispārējās pamatizglītības pirmā posma programmas:
		1. pamatizglītības pirmā posma (1.-6.klase) izglītības programmu (programmas kods 11011111);
		2. Izslēgts;

*(Ogres novada pašvaldības domes 21.12.2017. sēdes lēmuma (protokols Nr.16; 30.§) redakcijā, stājas spēkā 22.12.2017.)*

* + 1. speciālās pamatizglītības pirmā posma (1.-6.klase) programmu izglītojamiem ar mācīšanās traucējumiem (programmas kods 11015611).
	1. Skola piedāvā interešu izglītības programmas. Interešu izglītība ir brīvprātīga.
	2. Skola izstrādā un licencē izglītības programmas atbilstoši valsts izglītības standartiem un normatīviem aktiem. Tās akreditē Ministru kabineta noteiktajā kārtībā.
	3. Skolas pedagogi atbilstoši izglītības programmām, izvēlas kādu no piedāvātajām programmām vai izstrādā mācību priekšmetu programmas, kuras apstiprina skolas direktors.
1. **Izglītības procesa organizācija**
	1. Mācību gada un mācību sākuma un beigu laiku nosaka Ministru kabineta noteikumi:
		1. Mācību darba organizācijas un uzskaites pamatvienība ir mācību stunda.
		2. Mācību stundas garums no 1. klases līdz 6.klasei ir 40 minūtes.
		3. Mācību slodzes sadalījumu pa nedēļas dienām atspoguļo stundu saraksts, kuru apstiprina skolas direktors.
		4. Starpbrīžu garumu reglamentē skolas darba kārtības noteikumi.
		5. Fakultatīvās un individuālās nodarbības organizējamas ārpus mācību stundu laika pēc brīvprātības principa, pamatojoties uz izglītojamo vecāku rakstisku iesniegumu.
		6. Kārtību par pagarinātās dienas grupas darbību izdod direktors.
	2. Ilgstoši slimojošu izglītojamo mācību organizēšana mājās notiek atbilstoši normatīvajos aktos noteiktajai kārtībai.
	3. Izglītojamie mācās viņu vecumam atbilstošās klasēs. Izglītojamo uzņemšanu skolā, pāreju no vienas skolas uz citu, kā arī mācību uzsākšanu citā valstī reglamentē spēkā esošie normatīvie akti.
	4. Izslēgts

*(Ogres novada pašvaldības domes 21.12.2017. sēdes lēmuma (protokols Nr.16; 30.§) redakcijā, stājas spēkā 22.12.2017.)*

* 1. Izslēgts

*(Ogres novada pašvaldības domes 21.12.2017. sēdes lēmuma (protokols Nr.16; 30.§) redakcijā, stājas spēkā 22.12.2017.)*

* 1. Pamats izglītojamā uzņemšanai skolā īstenotās speciālās izglītības programmas apguvei ir pedagoģiski medicīniskās komisijas atzinums.
	2. Pamatizglītības vērtēšanas pamatprincipus un kārtību, kā arī mācību sasniegumu vērtēšanu nosaka valsts pamatizglītības standarts.
		1. Izglītojamā mācību darba rezultātus novērtē atbilstoši spēkā esošajiem normatīvajiem aktiem. Skolas pārbaudes darbu grafiku veido 2 reizes mācību gadā un to apstiprina skolas direktors.
		2. Izglītojamie divas reizes gadā saņem noteikta parauga liecības ar atbilstošiem ierakstiem par apgūtajiem mācību priekšmetiem un zināšanu, prasmju un iemaņu vērtējumiem.
		3. Izglītojamo pārcelšanu nākamajā klasē, pēcpārbaudījumus, papildus mācību pasākumus vai atstāšanu uz otru gadu tajā pašā klasē nosaka ar direktora rīkojumu pēc pedagoģiskās padomes ieteikuma, pamatojoties uz Ministru kabineta noteikumiem.
	3. Valsts pārbaudes darbu norisi un vērtēšanu nosaka spēkā esošie normatīvie akti.
	4. Izglītību apliecinošu dokumentu – liecību par pamatizglītības pirmā posma izglītību izglītojamie saņem saskaņā ar Ministru kabineta noteikumiem.
	5. Īpašos gadījumos, kad izglītojamajam ir atbilstošas zināšanas, iemaņas un prasmes, sociālā un psiholoģiski – emocionālā gatavība, vecāki var lūgt iespēju vienā gadā atzīt par apgūtu divu vai vairāku klašu mācību priekšmetu saturu saskaņā ar normatīvajos aktos noteikto kārtību.
1. **Izglītojamo tiesības un pienākumi**
	1. Izglītojamo tiesības un pienākumus nosaka Izglītības likums, citi likumi un normatīvie akti un tie precizēti Iekšējās kārtības noteikumos.
2. **Skolas vadība, pedagogu un citu darbinieku tiesības un pienākumi**
	1. Skolu vada direktors, kuru ieceļ amatā un atbrīvo no amata Ogres novada dome, saskaņojot ar Izglītības un zinātnes ministriju.
	2. Skolas direktora kompetence ir noteikta Izglītības likumā, Vispārējās izglītības likumā, citos normatīvajos aktos, darba līgumā un šajā nolikumā.
	3. Direktors vada skolas attīstības plānošanu un ir tieši atbildīgs par izglītības programmu īstenošanu.
	4. Skolas direktora tiesības:
		1. bez īpaša pilnvarojuma pārstāvēt skolas intereses valsts, pašvaldības un nevalstiskajās institūcijās;
		2. Skolas vārdā izdot pilnvaras, parakstīt līgumus un citus juridiskos dokumentus;
		3. pieņemt darbā pedagogus un citus darbiniekus, slēdzot ar viņiem darba līgumus, un atbrīvot darbiniekus no darba normatīvajos aktos noteiktā kārtībā;
		4. rīkoties ar skolas mantu un finanšu līdzekļiem apstiprinātā budžeta ietvaros.
	5. Skolas direktora pienākumi:
		1. nodrošināt skolas vadību un atbildēt par tās darbību kopumā;
		2. nodrošināt likumu, citu normatīvo aktu, Ogres novada domes lēmumu un pašvaldības rīkojumu izpildi skolā;
		3. atbildēt par izglītojamo dzīvības un veselības aizsardzību skolā;
		4. nodrošināt skolas darbību reglamentējošu iekšējo normatīvo aktu izstrādāšanu un to izpildi;
		5. nodrošināt skolu ar atbilstošas kvalifikācijas darbiniekiem un pedagogiem atbilstoši normatīvajos aktos noteiktajām profesionālās kvalifikācijas prasībām;
		6. noteikt katra darbinieka pienākumus un tiesības un darba samaksu atbilstoši normatīvajiem aktiem;
		7. nodrošināt pedagoģiskā procesa organizāciju un atbildēt par pedagoģiskā darba kvalitāti skolā;
		8. organizēt skolas saimniecisko darbību un nodrošināt izglītojamo ēdināšanu;
		9. nodrošināt skolas finanšu un materiālo līdzekļu racionālu izmantošanu un atbildēt par mantas saglabāšanu;
		10. nodrošināt sanitāri higiēnisko prasību, darba aizsardzības un ugunsdrošības normu ievērošanu skolā;
		11. nodrošināt skolas un tās apkārtnes uzturēšanu kārtībā;
		12. sniegt atskaites par skolas darbību Ogres novada pašvaldībai un skolas padomei.
	6. Pedagogu tiesības un pienākumi ir noteikti Izglītības likumā, darba kārtības noteikumos, darba līgumā un precizēti amatu aprakstos.
	7. Citu darbinieku tiesības un pienākumi ir noteikti darba kārtības noteikumos, darba līgumā un precizēti amatu aprakstos.
3. **Skolas padome**
	1. Skolas padomes izveidošanas kārtību un kompetenci nosaka Izglītības likums un reglaments, ko saskaņojot ar skolas direktoru, izdod padome.

*(Ogres novada pašvaldības domes 12.11.2015. sēdes lēmuma (protokols Nr.18; 43.§) redakcijā – stājas spēkā 13.11.2015.)*

1. **Pedagoģiskā padome**
	1. Skolas pedagoģiskā padome risina dažādus ar mācību un pedagoģisko procesu saistītus jautājumus. Tā darbojas saskaņā ar reglamentu, ko izdod direktors.
2. **Izglītojamo pašpārvalde**
	1. Izglītojamo pašpārvalde ir neatkarīga, demokrātiska sabiedriska organizācija. Tā darbojas saskaņā ar reglamentu, ko izdod skolas direktors.
3. **Sākumskolas finansēšanas avoti un kārtība**
	1. Skolas finanses veido:
		1. Valsts un pašvaldības budžeta līdzekļi.
		2. Papildus finanšu līdzekļi:
			1. maksa par pakalpojumiem;
			2. ziedojumi un dāvinājumi;
			3. citi ieņēmumi.
	2. Šī nolikuma 11.1.2. punktā minētie līdzekļi ir ieskaitāmi Ogres novada pašvaldības budžeta kontos un izmantojami:
		1. skolas attīstībai;
		2. mācību līdzekļu iegādei;
		3. skolas aprīkojuma iegādei;
		4. pedagogu un izglītojamo materiālajai stimulēšanai.
	3. Pamatizglītības programmu un pamatizglītības iestāžu finansēšanas kārtību nosaka Izglītības likums un citi normatīvie akti.
	4. Skolas finanšu līdzekļu grāmatvedības uzskaite tiek veikta centralizēti un to nodrošina Ogres novada pašvaldības centralizētā grāmatvedība.
4. **Skolas saimnieciskā darbība**
	1. Skolas saimniecisko darbību reglamentē pastāvošā likumdošana.
	2. Skola var slēgt nomas līgumus par telpu iznomāšanu ar fiziskām un juridiskām personām, līgumus saskaņojot Ogres novada pašvaldības noteiktajā kārtībā. Iegūtos līdzekļus, saskaņojot ar skolas padomi, izmanto skolas materiāli tehniskās bāzes uzlabošanai.
5. **Skolas reorganizācija un likvidācijas kārtība**
	1. Skolu var reorganizēt, likvidēt Ogres novada dome, saskaņojot ar Izglītības un zinātnes ministriju.
6. **Skolas nolikuma un tā grozījumu pieņemšanas kārtība**
	1. Nolikumu apstiprina Ogres novada dome.
	2. Grozījumus, papildinājumus skolas nolikumā apstiprina Ogres novada dome.
7. **Skolas iekšējās kārtības reglamentējošie dokumenti, to pieņemšanas kārtība**
	1. Skolā darbojas arodbiedrības un skolas vadības koplīgums, kas Ogres novada domes apstiprinātā budžeta ietvaros ir vienošanās starp darbinieku arodorganizāciju un direktoru par darba, tā samaksas un sociālās aizsardzības nosacījumiem.
	2. Skolas iekšējo kārtību reglamentē skolas darba kārtības noteikumi un skolas Iekšējās kārtības noteikumi, kurus izdod direktors.
8. **Skolas darbības tiesiskuma nodrošināšana**
	1. Skolas darbības tiesiskumu nodrošina skolas direktors.
	2. Skolas direktora izdotos administratīvos aktus un citus lēmumus un faktisko rīcību var apstrīdēt Ogres novada domē.
	3. Skolas darbinieku faktisko rīcību var apstrīdēt skolas direktoram.
9. **Pārējie noteikumi**
	1. Ar šī nolikuma spēkā stāšanos spēku zaudē Ogres pamatskolas nolikums, kas apstiprināts ar Ogres novada domes 2011.gada 22. septembra lēmumu „Par Ogres pamatskolas nosaukuma maiņu un nolikuma apstiprināšanu” (protokols Nr.12; 25).

Domes priekšsēdētājs E.Bartkevičs